Dikbas - Wikipedia
(Aangestuur vanaf Lannea discolor)
'n Dikbas in Limpopo
Die Dikbas (Lannea discolor) 'n bladwisselende bosveldboom van middelgrootte wat aan die familie van mango-agtiges (Anacardiaceae) behoort. Die stam is glad en grys en sy naam verwys letterlik na die dik bas wat die vaatbondels teen veldbrand beskerm.
Die boom lyk baie soos die valsmaroela en het 'n soortgelyke verspreidingsgebied. Dit word van die DRK aangetref tot in Zambië, Zimbabwe, Suid-Afrika en eSwatini. In Zimbabwe staan dit as gangacha bekend. Die Engelse naam is live-long.
Die blare is saamgestel met twee tot vyf paar teenoorstaande blaartjies. Dit het 'n gryserige onderkant. Die blommetjies is klein, roomkleurig en soet gegeur op verlengde blomtakkies. Dit verskyn in die lente net voor die blare. Die vruggies is vlesig, ovaalvormig en verskyn in die laat lente en somer.
↑ Hyde, Mark; et al. "Lannea discolor (Sond.) Engl.". Flora of Zimbabwe. zimbabweflora.co.zw. Besoek op 5 Mei 2013. AS1-onderhoud: Uitdruklike gebruik van et al. (link)
↑ Raad oor varkore en dikbas, Beeld, 11 Maart 2005
↑ Van Wyk, Piet (2008). Field guide to the TREES of the Kruger National Park. Kaapstad: Struik. p. 173. ISBN 978-1-77007-759-1.
Ontsluit van "https://af.wikipedia.org/w/index.php?title=Dikbas&oldid=1948568"
Die bladsy is laas op 2 Maart 2019 om 09:44 bygewerk.